izzako/sundanese-pixelgpt huggingface dataset:
Dina sapanjang mangsa satengah abad, cabé geus sumebar nepi ka Afrika, India, Wétan Tengah, Balkan, Tiongkok, Asia jeung Indonésia
Kajadian éta téh aya patalina jeung saudagar Portugis
Ti mimiti geus diwanohkeun éta cabé, urang Indian mekarkeun tilu subspesies cabé dina waktu satengah abad
Sedengkeun di Amerika mekarkeun opat subspesies salima 6.500 taun
Céngék mibanda kandungan kapssaisin, kapsantin, karotenoid, alkaloid, atsiri, resin, uap minyak, sarta provitamin A jeung vitamin C anu loba dibandingkeun jeruk
Kandungan vitamin A dina cabé leuwih loba ti batan wortel
Loba kandungan zat antioksidan (kayaning vitamin C jeung bétakarotén), bisa dipaké pikeun nungkulan infertilitas, jeung afrodisiak
Seminar (ᮞᮨᮙᮤᮔᮁ )umumna mangrupa hiji wangun pangajaran akademis, boh di hiji universitas boh nu dibikeun ku hiji organisasi komérsial atawa profésional
Kecap 'seminar' asalna tina kecap basa Latén "seminarium", anu hartina ‘’taneuh pikeu melak binih’’
Hiji kagiatan seminar biasana mibanda fokus kana hiji topk nu husus jeung anu haladir bisa milu partisipasi kalawan aktif
Seminar mindeng dilaksanakeun ngaliwatan hiji dialog jeung saurang moderator seminar, atawa ku cara nepikeun hiji présentasi hasil panalungtikan dina wangun anu leuwih formal
Biasana para pamilon téh lain saurang nu anyar dina topik anu didiskusikeun
Sistem seminar boga gagasan anu leuwih ngaraketkeun pamilon kana topik anu dipedar
Dina sababarhaa seminar ogé sok dilakukeun kagiatan tanya-jawab jeung debat
Seminar mibanda sifat anu leuwih informal dibandingkeun sistem kuliah di kelas dina hiji pangajaran akademis
Di sababaraha universitas Éropa, hiji seminar téh bisa ngandung harti kelas kuliah anu gedé, hususna nalika dibawakeun ku ahli anu kamashur
Rohangan seminar anu nyumponan nyaéta hiji rohangan anu ngamungkinkeun interaksi aktif sakumna pamilon seminar
Psikolinguistik (ᮕ᮪ᮞᮤᮊᮧᮜᮤᮍᮥᮄᮞ᮪ᮒᮤᮊ᮪) nyaéta gabungan tina dua kecap 'psikologi' jeung 'linguistik'
Psikolinguistik nyaéta salah sahiji cabang kaélmuan kabasaan anu ngulik jeung nalungtik faktor-faktor psikologis jeung neurobiologis anu ngamungkinkeun manusa meunang, maké jeung maham kana hiji basa
Awalna mah kajian psikolinguistik téh sifatna leuwih filosofis, sabab can réa pamahaman kana fungsi uteuk manusa
Kiwari geus aya panalungitkan modérn anu maké métode biologi, neurologi, élmu kognitif, jeung téori informasi pikeun nalungtik jeung ngulik cara gawé uteuk mausa dina ngolah basa
Mimitina mah istilah anu dipaké pikeun psikolinguistik téh nyaéta "linguistic psychology" (psikologi linguistik) jeung aya ogé anu nyebutkeun minangka "psychology of language" (psikologi basa)
Tuluy minangka hasil gawe bareng anu leuwih sistematis, mangka lahir hiji kaelmuan anyar anu saterusna disebut minangka psikolinguistik (psycholinguistic)
Psikolinguistik ngawengku prosés kognitif anu bisa ngahasilkeun kalimah anu boga harti jeung bener sacara tata basa tina kandaga kecap jeung struktur tata basa, kaasup ogé prosés anu ngabalukarkeun bisa dipahamna ungkapan, kecap, tulisan, jsb
Psikolinguistik sifatna interdisiplinér jeung ditalungtik ku ahli dina rupa-rupa widang, kayaning psikologi, élmu kognitif, jeung linguistik
Aya sababaraha sub divisi dina psikolinguistik anu dumasar kana komponén-komponanu ngawangun basa manusa
Rumah Sakit Dustira nyaéta rumah sakit anu aya di kota Cimahi pasna di Jalan Jalan Dr Dustira No 1 Cimahi
RS Dustira dibangun taun 1887 anu ngaran mimitina nyaéta "Milifaire Hospital"dijadikeun rumah sakit militer (Militare Hospital) dina masa penjajahan Hindia-Belanda
Dina jaman pendudukan Jepang 1942-1945, rumah sakit ieu dipergunakeun jadi tempat perawatan tawanan tentara Belanda tur parawatan tentara Jepang .Terus dina taun 1945-1947 dikuasai deui ku NICA
dina pas parayaan poé milangkala "territorium III/Siliwangi" anu ka-10, dina taun 1956 digenti ngaran jadi Rumah Sakit Dustira dicandak ti ngaran Mayor Dokter "Dustira Prawiraamidjaya", saurang Dokter kalahiran Tasikmalaya 25 Juli 1919
Kolonel Kawilarang netepkeun ngaran rumah sakit ieu ku ngaran Rumah Sakit Dustira
Hal éta dilakukeun salaku wujud panghargaan ka jasa-jasa "Mayor dr. Dustira Prawiraamidjaya" anu tos nunjukkeun itikad sarta patriotismena dina mantuan para pajuang di medan peperangan tur méré pertolongan pikeun para korban peperangan, utamana pikeun wilayah atawa front Padalarang
Kiwari rumah sakit ieu jadi kebanggaan prajurit di wilayah Kodam III/Siliwangi tur jadi rumah sakit rujukan paling luhur ku sabab bisa ngupayakeun pelayanan kesehatan kuratif sarta rehabilitatif anu terpadu kalayan palaksanaan kagiatan kesehatan promotif dan preventif.nepaka kiwari , fungsi ti Rumah Sakit Dustira nyaéta jadi rumah sakit
Fasilitas di Rumah Sakit Tk
fasilitas di rumah sakit ieu lumayan cuku lengkap mulai ti ruang "unit gawat darurat" (UGD)anu muka 24 jam,rawat jalan,rawat inap,ruang "intensif care unit" (ICU),instalasi pendidikan sarta kedokteran kehakiman dan forensik.. Palayanan Rawat Jalan
Rumah Sakit Tk
II Dustira Cimahi ngabogaan 23 Poliklinik palayanan rawat jalan jeung 4 Poliklinik pangrojong
Instalasi Gawat Darurat
Instalasi Gawat Darurat (IGD) ngabogaan palayanan 24 jam jeung doktor jaga, paramedis profesional sarta didukung ku doktor spesialis
Sasabaraha fasilitas di IGD: Medical Check Up
Medical Check Up Rumah Sakit Dustira ngalayanan:
Républik Latvia (basa Latvia: Latvijas Républika) mangrupa hiji nagara di Éropa Kalér nu ibu kotana Riga
Latvia miboga wates darat kalawan dua nagara Baltik, Éstonia di kalér jeung Lituania di kidul, sarta kalawan Rusia jeung Belarus di wétan
Latvia ogé miboga wates laut jeung Swédia
Nagara ieu ngagabung ka Uni Éropa dina 1 Méi 2004 jeung ka NATO dina 29 Maret 2004
Latvia miboga raloba leuweung jeung leuwih ti 12.000 walungan leutik sarta 3000 dano
Kalobaannnana mangrupa dataran handap nu subur kalawan papasiran di wétan
Titik pangluhurna nyaéta Gaiziņkalns nu nepi ka 311,6 m. Iklim di Latvia téh iklim maritim jeung sedeng
Di bagian kulon-kalér, aya bagian Laut Baltik aya Teluk Riga
Dina sapanjang basisirna aya sababaraha kota kawas Riga, Daugavpils, jeung Liepāja
Parlemén Latvia, Saeima, mangrupa hiji parlemén unikameral kalawan 100 anggota nu dipilih langsung saban opat taun
Présidén dipilih ku Saeima dina pamilihan nu béda saban opat taun
Teras, présidén bakal nunjuk hiji perdana menteri
Perdana menteri jeung kabinétna ngawangun badan éksekutif pamaréntah kalawan sarat kedah ditarima ku Saeima
Dina 20 Séptémber 2003, dilaksanakeun hiji réferéndum nasional pikeuun nangtukeun asup heunteuna Latvia ka Uni Éropa
Hasilna, 66,9% milih pikeun ngagabung ka Uni Éropa
Latvia minangka anggota pinuh dina 1 Méi 2004
Latvia geus minangka anggota NATO ti 29 Maret 2004
Latvia dibagi kana 26 distrik ("rajoni") jeung 7 kota ("lielpilsētas")
Ti raloba abad nu baheula, padumuk Latvia geus kawangun ti raloba étnis sanajan di abad ka-20 aya perobihan nu lumayan dramatis, disababkeun ku Perang Dunya I jeung II, répatriasi urang Jérman Baltik, Holocaust, jeung panjajahan ku Uni Soviét
Sénsus nu kahiji di taun 1897 nerangkeun yén 68,3% ti 1,93 yuta padumuk Latvia asalna ti bangsa Latvia, 12% ti Rusia, 7,4% Yahudi, 6,2% Jérman, jeung 3,4% ti Polandia
Sésana diwangun ti rupa-rupa kabangsaan nu séjén
Basa resmi Latvia nyaéta basa Latvia nu kaasup ka kumpulan basa Baltik dina rumpun basa Indo-Éropa
Basa Rusia mangrupa basa minoritas nu paling ngalega, raloba padumukna nu sanés bangsa Rusia tiasa ngaharti basa éta
Padumuk Latvia kalobaannana pangagem agama Kristen
Kumpulan panggedéna nyaéta Luteran, diteraskeun ku Katolik Roma jeung Garéja Ortodoks
Aya ogé agama nu asalna tina mitologi di wanci pra-Kristen, Dievturi
Salian ti éta, aya ogé minoritas kaom Yahudi
Coklat asalna tina siki tangkal coklat/ kakao
Mangrupa ngaran tangkal nu diarah buahna
Buah coklat bangunna lonjong saperti buah gedang, gedéna sedeng sagedé bitis, dieusi siki pirang-pirang sagedé-gedé kaléci jeung tiap siki dibulen ku leuleueur lamun geus kolot
Sikina saenggeusna dipiceun leuleueurna dipoé
Geus garing ku pabrik digiling nepi ka jadi tipung nu lembut pisan anu engkéna pacampur jeung minyakna
Nu di arah nyaéta tipung anu nambleg di luhurna
Siki coklat nu geus dikokolakeun ku pabrik, biasana dijieun kadaharan anu dikolomoh atawa dijieun saperti kopi tinyuheun
Cisoklat mangrupa sebutan keur tipung coklat nu ditinyuh maké gula jeung susu inumeun
Cisoklat warnana beureum kolot jeung nurutkeun pamanggih ahlina cisoklat ngandung 20% bobodas endog
Pikeun penduduk pituin di daratan rendah tropis di Amérika, tangkal coklat geus dipelak sarta dikokolakeun salila waktu 3000 taun sakumaha di Amérika Selatan sarta Mexico
Penduduk Maeso, Amérika ogé nyieun rupa-rupa coklat, kaasup penduduk Maya sarta Aztecs
Di ditu coklat dipikawanoh kalayan ngaran “XOCOLATL” nyaéta hiji kecap ti bangsaNahuatl anu disebut ogé “bitter water” (hiji mérek bir nu aya di Inggris), hartina cai anu ngandung sajenis alkohol
Siki buah coklat nu ngandung alkohol kadar luhur difermentasikeun pikeun nyieun sarupaning tipung
Produk anu dihasilkeun éta disebut coklat
Coklat dikonsumsi saban poé, kalayan kombinasi eusi coklat asli, lemak, mentega, sarta gula
Coklat jadi salah sahiji kadaharan pangpopulérna di dunya
Coklat dijieun sarta dibungkus jeung kertas timah dina sagala rupa wangun anu béda
ku sabab coklat pohara nikmat dikonsumsi dina sagala rupa wangun, dijieun ogé produk inuman susu coklat
Coklat ngandung alkaloid, nyaéta "theobromine" sarta "phenethylamine", anu miboga éfék psikologis dina awak
Sajaba ti éta ogé pohara nyambung kalayan otak dina level "serotonin"
Numutkeun para ilmuwan, coklat lamun dikonsumsi kalayan henteu kaleuleuwihan bisa nurunkeun tekanan darah, sarta bisa nganetralkeun racun dina sato
Kapangéranan Liechtenstéin, nu ibu kotana Vaduz, mangrupa hiji nagara kapangéranan salega kirang leuwih 120 kilométer pasagi nu kakurung daratan
Aya di wétaneun Walungan Rhéin di antara nagara Austria jeung Swiss, sagala urusan luar nagri nagara ieu diurus ku Swiss
Liechtenstéin dibagi kana 11 munisipalitas ("gemeinde"):
Gaok mangrupa seni tradisional anu geus ngalaman singkritisme antara ajén-ajén budaya etnis Sunda buhun jeung budaya bernuansa islami anu dibawa ti cirebon
Di jero pintonan sok dimimitian ku bacaan Basmallaa sedengkeun basa anu ditepikeun nyaéta basa sunda
Sakapeung gayana kawas jelema anu keur ngumandangkeun adzan
Busana anu dipaké pikeun pamaén mangrupa busana has sunda
Seni ieu mimitian ngembang di Majaléngka saprak asupna ajaran Islam kira-kira abad 15 sabot pangeran Muhammad nyebarkeun agama Islam
Anu dilaksanakeun minangka usaha dina dakwah islam
Nepi ka ayeuna seni tradisonal Gaok masih aya nyaéta anu dimekarkeun di désa Kulur Kacamatan Majaléngka ku saurang seniman ngaranna Pidawuh Wangsaharja saprak kira-kira taun1920
Kasenian ieu kaasup seni sastra jenis mamacan (maca teks) atawa singgetan ti wawar ka anu acan (ngabejaan ka anu tacan nyaho), anu dipintonkeun tanpa penggung dina acara ritual atawa upacara adat anu umumna dilaksanakeun sabot ngayun (acara kalahiran orok ) ku cara ngadadarkeun carita kawas Babad Cirebon anu ditembangkeun ngaliwatan vokal para pamaén anu jumlahna antara opat nepi ka genep jalma
Kalayan raksukanana maké kampret/ toro pepek kalayan beubeur, dipingpin ku saurang dalang/pengawawit sarta juru mamaos, diatur dumasar runtuyan; Sedengkeun pakakas musik anu dipaké nyaéta Gong Buyung sarta Kecrek ti Awi
Durasi pamaén biasana lumangsung sapeupeuting
Para pamaénna sacara gagantian nembangkeun tembang kalayan sora nu keras, ku kituna dingaranan Gaok anu dicokot ti kecap “ ngagorowok “ (ceuceuleuweungan) jeung wangun pupuh atawa kakawen
Sintrén nyaéta salah sahiji kasenian ibing Sunda anu asalhna ti saubeureun Cirebon Majalengka jeung Indramayu
Sintren asalna ti kecap SIN anu hartosna sindir, sarta TETAREN anu hartosna patarosan ngaliwatan syair anu kudu dipaliré sarta ditéangan jawabana
Sintrén nyaéta mangrupa kasenian rahayat, anu sumebar di daérah Jawa, lakon utamana dipaénkeun ku wanoja tur dibarengan ku angklung, gong, jsb Kasenian sintrén di Majaléngka aya di wewengkon Ligung, nyaéta wewengkon anu deukeut jeung Kabupatén Indramayu, anu diangken salaku wewengkon karuhun asalna kasenian ieu, deukeutna wewengkon ieu ngabalukarkeun lumangsungna pénétrasi indramayu ka wewengkon Ligung, anu disababkeun ku ayana komunikasi, sentuhan sosial, jeung sentuhan budaya
Basa nu dipaké ku masarakat Ligung nyaéta Basa Indramayu, hal ieu ngabalukarkeun sintrén dipirig ku lagu-lagu indramayu kalayan gampang ditarima ku masarakatna
Sintrén nyaéta salah sahiji tarian anu sumberna ti carita asih Sulasih jeung Sulandono
Kacaritakeun yén Sulandono téh putra Ki Baurekso jeung Dewi Rantamsari
Radén Sulandono bobogohan jeung Sulasih, saurang putri ti Désa Kalisalak, tapi hubungan asmarana henteu disatujuan ku Ki Baurekso
Pamustunganana Radén Sulandono indit tatapa jeung Sulasih tuluy milih jadi tukang tari
Sanajan kitu, pasamoan maranéhanana masih terus lumangsung ngaliwatan alam goib
Pasamoan éta diatur ku Dewi Rantamsari anu maot tuluy jasadna ngiles sacara goib, pasamoan ieu ku cara dina saban acara Sulasih jadi penari tuluy Dewi Rantamsari ngasupkeun roh bidadari ka awak Sulasih, pas haritana ogé Radén Sulandono anu keur tatapa digeroan ku roh indungna pikeun nepungan Sulasih
Saprak harita, saban diayakeun pintonan sintrén, penari pasti diasupan roh bidadari ku pawangna, kalayan catétan yén manéhna enyaan masih dina kaayaan suci (parawan)
Tapi ayeuna mah kasenian ieu bisa dipintonkeun ku saha waé, jeung deui teu midulikeun unsur-unsur prosedural mistisme
Parobahan esensi sintrén ieu mangrupa pangaruh tungtutan jaman anu beuki katandangan budaya pop anu komersil
Lagu Dina Pintonan Sintrén
Salah sahiji lagu anu kawentar dina kasenian sintrén nyaéta Turun Sintrén anu sawaréh syairna saperti kieu: Turun-turun sintrén Sintréné Widhadhari Widhadhari tumuruno Aja suwen mindho dalem Dalam sampun kangelan Lagu di luhur miboga kakuatan magis anu luhur, sabab salian ti lagu panganteur, lagu ieu ogé mangrupa lagu mantra anu pohara mangaruhan ka jalana pintonan ieu
Sedengkeun instrument/waditra anu dipaké nyaéta dua ketipung, kendang leutik, kecrek, jeung dua buyung/juru/klenting
(Tuty Yuhanah, 1983)
Alatan salah hiji waditra anu dipaké nyaéta buyung, ku kituna sintrén disebut ogé Ronggéng Buyung
Lagu-lagu séjén anu dipaké dina kasenian sintrén nyaéta kidung, Kembang Tareate, Gulung-gulung Klasa, Simbar Pati, Kilar Blatar, jeung sajabana
Sakumaha disebutkan di luhur yén lagu-lagu panganteur ieu mibanda kakuatan magis, sabab aya sawatara lagu anu dipaké minangka sarana pemujaan (Tuty Yuhanah)
Pegelaran sintrén dipitonkeun dina peuting bulan purnama sarta numutkeun kapercayaan masarakat leuwih utama deui lamun dipintonkeun dina peuting kliwon
Tapi ayeuna mah pintonan sintrén bisa dilaksanakeun iraha waé boh beurang boh peuting henteu gumantung deui dina peuting bulan purnama
Tempat Lumangsungna Acara Sintrén
Tempat anu dipaké pikeun pintonan kasenian sintrén nyaéta di lapangan
Maksudna aréna pintonan anu henteu maké wates antara panongton jeung nu nari sintren atawa nu ngarojongna
Hal ieu dimaksudkeun sangkan leuwih komunikatif kalayan dibuktikeun dina waktu acara balangan sarta temohan, di mana antara panongton sarta nu nari sintrén kasampak ngahiji dina hiji pintonan kalayan milu nari sanggeus panongton ngalakonan balangan
Baju anu dipaké penari sintrén baheulana mangrupakabaya, ayeuna mah maké baju golék
Kabaya ieu leuwih loba dipaké ku wanoja anu hirup di désa-désa
Sedengkeun macém-macém baju séjénna minangka palengkep pintonan sintrén nyaéta: Sintrén Di Majaléngka
Pintonan sintrén dikawitan ku ngahurungkeun lampu tempel atawa obor, disusul ku sora gamelan
Sanggeus ngabeuleum dupa, penari nu maké tasma hideung, maké raksukan dawam jeung leungeun nu dibeungkeut ku tambang, asup ka tengah-tengah pintonan
Sedengkeun para sindén nembangkeun lagu-lagu pamujaan maké basa Indramayu
Penari sintrén anu dibeungkeut ku tambang teu eling sabot pawang ngabacakeun mantra-mantra, penari disarékeun sarta diasupkeun kana ranggap
Pawang mawa dupa bari maca mantra, leumpang ngurilingan ranggap, dipirig gamelan sarta lagu-lagu anu kadéngé dinyayikeun mayéng
Nalika ranggap dibuka, tétéla putri sintrén geus ngajanggélék, manéhna maké pakéan geulis sarta leungeun henteu kabeungkeut deui ku tambang
Hiasan anu dipaké ku putri sintrén kasampak caang alatan lampu, sarta tangtu waé maké tasma hideung
Lamun awak putri beunang ku sawéran panongton, mangka awakna baris leuleus, ku kituna sabot sintrén nari sok dikurilingan ku juru kawih, sarta baris dibacakeun mantra-mantra sangkan seger balik (Athur S. Nalan)
Lagu anu ditembangkeun nalika sawéran nyaéta lagu Hayu Ngewer-ngewer Putren: Hayu ngewer-ngewer putrén Sing dikewer rujake baé Hayu nyawer-nyawer putrén Sing disawer panjoko baé Lamun nu nyawer geus sepi, putri sintrén diuk sarta ditutup deui ku ranggap, kalayan dibarengan ku lagu Orok-orok : Orok-orok Banyu bangrimapar témbok Wong lalajo dina udodhok Sintrén metu salin erok Sabot ranggap dibuka, kasampak putri sintrén geus robah deui
kasampak putri sintrén geus robah deui kawas mimitina, maké raksukan biasa, maké tasma hideung, leungeun dibeungkeut ku tambang, sarta geus henteu kasurupan deui
Pawang ngabacakeun mantra nepi ka manéhna éling deui
Pintonan lekasan dipirig ku lagu Ulung-ulung : Ulung-ulung Simbar Wulung Sing Wulungpatiné layang Ala gandrung éling-éling Hayu si... (nyebutkeun ngaran putri sintrén)... dina balik
Kasenian sintrén aya kénéh di désa Randegan wetan Kacamatan Jatitujuh, kalayan group “ Metal Budaya “
Kopi mangrupa tangkal nu asalna ti Daksi di buana Afrika
Siki kopi nu geus ditipungkeun sok ditinyuh ku cai ngagolak keur inumeun
Awal ayana kopi dina taun 500 masehi dimimitian ku domba anu henteu ngahaja ngadahar pepelakan liar sarupa buah céri
Sanggeus ngadahar daun sarta sikina, kalakuan domba éta jadi anéh
Nyaksian hal éta, nu ngangonna ogé ngasaan pepelakan anu didahar ku domba téa
Hasilna, manéhna ngarasakeun sensasi anu saterusna kasebarluaskeun
Carita séjén anu mekar ngeunaan panimuan kopi, nyaéta ti saurang syékh Arab anu nyalametkeun dirina tina kalaparan kalayan nyieun sop tina siki céri anu aya dina semak belukar
Ti kira-kira abad ka-5 sarta abad ka-6 kasebut, carita panimuan kopi mekar
Khaldi dipikanyaho saterusna papanggih jeung saurang rahib ngaranna Chadély atawa Scyadly, dicaritakeun kajadian anu dialaman dirina sarta embéna, ogé ka rahib kasebut, ditembrakkeun sarupaning siki céri anu didahar
Rahib kasebut ogé saterusna hayang ngarasakeun pangaruh anu diceritakeun Khaldi
Biji-bijian anu ditarimana dilemeskeun sarta dicampur jeung cai panas
Éta sajarah inuman kopi mimiti Jenis Kopi
Numutkeun daérahna, nyaéta: Kopi Arabika
Asalna ti Moka, TanahArab
Rasana kurang pait, lamun di ékspor ku urang sok disebut kopi jawa
Asal ti Liberia,ogé rasana kurang pait
Asalna ti Kongo
Rasana pait, jeung najan nginumna saéutik, akibatna sok hésé saré
Tangkal kopi robusta leubeut buahna
Aluminium nyaéta barang logam anu kacida hampangna jeung warnana méh saperti timah bodas
Sok dijieun parabotan dapur saperti panci, kobokan, rantang, jeung sajabana
Mangrupa hiji tina logam-logam anu panglobana nu aya di alam
Ampir 8 persén tina kerak bumi ngandung aluminium
Kahengkeranana nyaéta yén aluminium henteu kungsi kapanggih leupas di alam, tapi kacampur kalayan sagala rupa zat, sarta bagian ti loba babatuan jeung taneuh
Ku sabab éta, masalah anu disanghareupan nyaéta kumaha nyieun logam nu murah sarta aya dina jumlah-jumlah nu réa
Dina tanggal 23 Pebruari 1886, saurang ahli kimia anu umurna 22 taun anu ngaranna Charles Martin Hall manggihan solusi masalah éta sarta lahir jaman logam anyar, jaman alumunium
Manéhna ngalééhkeun cryolite, hiji sanyawa aluminium, nu dicampur jeung aluminium oksida, sarta ngocorkeun arus listrik saarah kana campuran éta
Sanggeus dilééhkeun, muncul kancing-kancing leutik aluminium metalik, prosés kahiji anu kungsi kapanggih pikeun ngahasilkeun logam
Aluminium mékanik nyaéta sajenis logam bodas kawas pérak anu ngempur anu beuratna kira-kira ngan hiji pér tilu ti beurat beusi
Logam éta bisa dirobah jadi kawat-kawat anu leuwih lemes ti buuk-buuk anu panglemesna, sarta dijieun jadi lembaran-lembaran sababaraha kali leuwih ipis ti kertas hiji buku
Salah sahiji bentuk ti aluminium nyaéta Aluminium Dioksida (Al2O3)
Aluminium dioksida dianggo keur industri pengolahan hawa pikeun misahkeun gas ka masing-masing molekul na atawa disebut separasi gas
Aluminum dioksida nu diaktifkeun disebat activated alumina desiccant
Luksemburg, atawa resmina Kadipatén Ageung Luksemburg (, , ) mangrupa hiji nagara nu teu boga wates laut nu aya di Éropa bagian kulon-kalér, tepung wates jeung Perancis (73 km), Jérman (138 km), jeung Bélgia (148 km)
Luxemburg mangrupa salah sahiji nagara pangleutikna di Éropa
Nagara ieu aya dina tingkat ka-167 dina daptar nagara dumasar kana legana
Nagara ieu legana kira-kira 2.586 km²
Di kalér, bagian-bagian ti Ardennes, raloba pasir jeung gunung kalawan luhurna nu handap
Buurgplaatz mangrupa titik pangluhurna dina 559 m. Wates wétan Luksemburg diwangun ku tilu walungan, Moselle, Sauer/Sûre, jeung Our
Kaayaan basa di Luxemburg dicirian ku praktik jeung pangakuan kana tilu basa resmi: basa Perancis, basa Jérman, jeung basa Luxemburg, hiji basa Franconi ti wewengkon Moselle nu mirip jeung basa Jérman
Kira-kira 10% padumukna mangrupa séké-sélér Portugis jeung nyaturkeun basa Portugis
87% padumuk Luksemburg pangagem Katolik Roma jeung 13% mangrupa Protéstan, Yahudi, jeung Islam
Gembyung nyaéta ensambel musik anu diwangun ti sawatara waditra saperti tarompet anu mangrupa jenis kasenian bernafaskan Islam
Sanajan kitu, di lapang kapanggih sawatara kasenian Gembyung anu henteu ngagunakeun waditra tarompet
Seni tradisional Gembyung asalna tina ngaran salah sahiji gamelan Sunda anu disebut Goong, dilengkepan ku pakakas musik séjénna, jumlah pamaenna kira-kira 25 jalma
Tugasna salaku: pamaén kenting hiji jeung dua; pamaén kemong hijijeung dua; pamaén kendang katipluk; pamaén kolenter; pamaén gembyung hiji jeung dua; pamaén suling; pamaén rebab; sarta pamaén kemong hiji jeung dua
Gembyung Di Majaléngka
Biasana kasenian Gembyung ti Kabupatén Majaléngka ieu dipintonkeun nalika dina acara-acara religius, contona dina acara nikahan, muludan, peresmian masjid atawa haolan kawas di Pasantrén Barang Cirebon, sarta di salah sahiji pasantrén di Kabupatén Subang (di Pamanukan)
Sajaba ti éta, kungsi ogé dipintonkeun pikeun ngawakilan seni tradisional Majaléngka anu dilaksanakeun di Taman Mini Indonésia Indah dina taun1984 sarta 1986
Pintonan seni Gembyung dikawitan ku macakeun tawasul sarta hadhoroh ka Nabi Muhammad SAW, para kulawargana sarta para sahabatna sarta ka para umatna anu taat ka Anjeunna
Tuluy nembangkeun shalawat ti Kitab barjanji (nyaéta kitab anu ditulis Imam Barjajnji) atawa anu disebut Debaan, dipirig ku musik gembyung
Mimiti ayana seni budaya tradisional Gembyung di Kabupatén Majaléngka kira-kira saméméh taun1930­ an
Para inohong seni ieu nyaéta H.E
Zaenal Muttagin, Dudung, ustadz Sadeli ti Gunung Manik kacamatan Talaga, H.E
Jaelani, SH ogé Bupati ayeuna Hj
Tutty Hayati Anwar SH., M.Si
Sanajan kaasup seni anu miboga akar budaya buhun (kuno), tapi dina sumebarna condong dikemas sacara dinamis ku para seniman anu ahli di widangna nyaéta kalayan nuturkeun perkembangan jaman
Kelompok Pintonan Gembyung Di Majaléngka
Sawatara kelompok kasenian gembyung di antarana:
Doctor of Divinity (D.D., "Divinitatis Doctor" dina basa Latin) mangrupa hiji gelar akademik lanjutan dina ilmu téologi
Sajarahna, gelar ini nunjukkeun yén bahwa nu mibandana geus kagungan lisénsi ti hiji univérsitas pikeun ngawulang téologi Kristen atawa widang-widang kaagamaan nu patali
Karédok nyaéta kadaharan sabangsa loték anu bahanna tina lalab atah sabangsaning engkol ,bonténg, saladah, térong, leunca jeung nu séjénna
Ngolahna sarua jeung nyieun loték .Karédok bisa disebut unik lantaran kabéh lalabna masih seger, teu ngaliwatan prosés masak nepi ka kandungan gizi jeung seratna loba pisan
* Bahan Karedok[2]: * 100 gram kacang panjang anu ngora kénéh, teuk-teuk 1/2 cm * 2 lambar daun engkol , piceun tulang daunna, siksikan * 100 gram Togé * 100 gram térong buleud, belah 4-8 * 100 gram bangkuang , potong 1/2 cm * 100 gram bonténg, beulah, potong 1/2 cm * 25 gram daun surawung * 50 gram emping goréng * Sambel Kacang[2]
gram emping goréng * Sambel Kacang[2] : * 200 gram suuk goréng * 5 siki céngék/ luyu jeung pangabutuh * 2 siki cabé beureum * 2 sendok téh cikur * 1/2 sendok téh tarasi * 1-2 sendok cuka * 1 sendok téh uyah * 1 sendok gula beureum * 150 ml cai asak * Cara Nyieun Karédok * Campurkeun bumbu jeung kabéh bahan lalab-lalaban
Campurkeun bumbu jeung kabéh bahan lalab-lalaban atah [2].leuwih ngirut lamun maké goréng emping di handapna dipurulukan[2]
*Bahan : *100 gr leunca *surawung saperluna *Bumbu : *½ sdt uyah *1 sdt gula *1 siung bawang bodas *+/- 2 cm cikur *2 bh cabe beureum atau céngék *Tarasi sacukupna *Cara membuat : *Réndos bumbu,asupkeun leunca jeung daun surawung,galo-galo
*Bahan : *+/- 10 kacang panjang *Daun surawung saperluna *Bumbu : *½ sdt uyah *1 sdt gula *1 "siung" bawang bodas *+/- 2 cm cikur *2 bh cabe beureum atau céngék *Tarasi sacukupna *Cara membuat : *Réndos bumbu,asupkeun kacang panjang jeung daun surawung,galo-galo
*Bahan : *1 bh bonténg *Bumbu : *½ sdt uyah *1 bh cabe beureum atawa céngék *2 cm cikur *1 siung bawang bodas *Tarasi saperluna *Cara nyieun : *Réndos bumbu, céngékna saeutik waé kusabab bakal karasa leuwih lada
sabada bumbu geus jadi, tambahkeun bonténg anu geus di teukteukan biasana jadi wangun pasagi
*Karédok biasana "dihidangkeun" dina coétna kénéh, bahan karédok ogé disaluyukeun jeung pangabutuh teu matok jiga resep nu dipedar saméméhna
Batu Rosetta mangrupa hiji batu granodiorit nu ngabantu panalungtikan modérn dina panarjamahan téks kuna dina aksara démotik basa Mesir, basa Yunani, jeung hiroglif Mesir
Batu ieu dijieun dina taun 196 SM jeung dipanggih dina taun 1799
Lantaran basa Yunani katelah wanci éta, janten batu ieu minangka konci pikeun "narjamahkeun" hiroglif dina taun 1822 ku Jean-François Champollion, jeung dina 1823 ku Thomas Young
Pamanggihan ieu ngabantu panarjamahan téks hiroglif nu séjén
Batu Rosetta mangrupa pamanggihan arkéologi nu teu kaduga muncul kitu wéh
Dina Juli 1799, aya hiji laporan nu nyebutkeun yén batu ieu ngagolépak dina taneuh, aya ogé laporan nu nyebutkeun yén batu ieu aya di jeroeun témbok nu kolot pisan nu diparéntahkeun ku kompi pasukan Perancis pikeun ngabérésihkeun jalan nu rék dipaké ngalegakeun bénténg tatahanan nu keur étu katelah salaku Bénténg St. Julien
Batu ieu dipanggih dina 15 Juli 1799 dina hiji kota nu ngaranna Rashid ("Rosetta") di Mesir ku Pierre Bouchard jeung geus disimpen di Museum Britania ("British Museum") ti taun 1802
Katé bodas, ogé disebut katé dégenerasi, mangrupa béntang leutik nu teu frui nyinar, kawangun ti materi kadégenerasi
Katé bodas diduga minangka fase évolusi pangahirna béntang nu massana alit jeung nengah
Kateubiasaan katé bodas nu kahijina kanyahoan dina taun 1910 ku Henry Norris Russell, Edward Charles Pickering, jeung Williamina Fleming; ngaran "katai putih" (basa Inggris: "white dwarf") digunakeun ku Willem Luyten taun 1922
Bob Sadino lahir di Lampung 9 Maret 1933 nyaéta saurang pangusaha asal Indonesia anu bisnisna dina widang pangan tur peternakan
manéhna pamilik ti jaringan usaha "Kemfood" jeung "Kemchick".. Bob sadino dikenal ku Gaya ngomongna anu blak-blakan sarta gaya pakéanna anu cuek maké kaméja leungen pondok tur calana pondok anu jadi ciri khasnya
Bob Sadino lahir ti hiji keluarga anu hirupna berkecukupan
manéhna budak bungsu ti lima bersaudara
Sawaktu kolotna tilar Bob anu pas éta umurna 19 taun miboga warisan sakabéh harta kakayaan keluargana ku sabab lanceuk-lanceukna anu lain geus dianggap hirupna mapan..manéhna cicing salila kurang leuwih 9 taun di ditu, nalika cicing di Belanda,Bob papanggih jeung pasangan hirupnya "Soelami Soejoed"
dina taun 1967, Bob jeung keluarga balik ka Indonésia
Bob sadino nyandak 2 Mercedesna, jieunan taun 1960-an
Salah sahijina dijual pikeun meuli meuli tanah di Kemang, Jakarta Selatan sawatara lainna tetep disimpen
Saatos sababaraha lami cicing tur hirup di Indonésia, Bob mutuskeun pikeun kaluar ti pagawéanna ku sabab manmehna miboga tekad pikeun gawe sacara mandiri
pagawéan mimiti anu dilakonana saatos kaluar ti perusahaan nyaéta nyewakeun mobil Mercedes anu amenahna, tur anu nyupiranna
Nanging lebar, nalika éta manéhna kacilakaan anu nyabakeun mobilna ruksak
ku sabab teu teu boga duit pikeun menerkeun,Bob pindah pagawéan jadi tukang batu
Gajina nalika éta ngan Rp.100
manéhna ogé sempet ngalaman depresi balukar tekanan hidup anu dialamana
kiwari mah bob sadino tos sukses jadi pengusaha direktur ti "Kemfood" jeung "Kemchick"jeung mangrupa anu ngamimitian ngagunakleun perladangan sayur sistem hidroponik di Indonésia
Serat kanayagan nyaéta sistim nuliskeun karawitan, boh sekar, boh gending, dina paélmuan musik umum disebut notasi
Anapon serat kanayagan dipikawanoh ogé minangka titi laras
Serat ngandung harti tulisan, dina hal ieu tulisan seni swara, mangrupa titi laras sagemblengna
Kanayagan, jangkar kecapna nayaga ngandung harti nabeuh/ ngagending
Parabot ngagending disebutna waditra
Purwaswara jeung Murdaswara
Purwaswara ngandung harti asal swara atawa anu mibanda sora asal/ mimiti, maksudna sora jelema
Murdaswara teu mibanda sora, ukur mangrupa lambang swara anu bisa pindah-pindah
Purwaswara ditulis ku aksara Latén kapital, sedengkeun murdaswara ditulis ku angka ti angka 1 tepi ka 5
Serat Kanayagan Da-Mi-Na-Ti-La
Serat Kanayagan da-mi-na-ti-la diciptakeun ku R. Mahyar Angga Kusumadinata dina taun 1924
Da-mi-na-ti-la téh wancahan tina “Ada minangka pranataning laras” nu hartina gunakeun ieu saméméh aya nu anyar
Lambang nada serat kanayagan da-mi-na-ti-la nyaéta Aya dua cara nyerat laras Madenda nu biasa dipaké nyerat serat kanayagan, bisa ku 1 2 3 4 5 / da mi na ti la dina laras Madenda, atawa ku 1 2 -3 4 5 / da mi ni ti la da dina laras Degung
Cara nu kadua biasana dipake dina waditra gamelan degung nu larasna miboga bilah jeung pencu serép, atawa gagantina
Pencu bonang nada 3 diganti ku nada -3 (ni) ambeh bisa maénkeun gending nu maké laras Madenda
Gamelan selap miboga bilah jeung pencu nu diselapkeun (ditambahan), sarupaning nada -3 (ni), +5 (leu), -1 (di), jeung -4 (teu/tié)
Gamelan selap pangmindengna dipake dina gamelan paranti marengan wayang
Serat Kanayagan diusulkeun dina babaraha rakitan anu nyarupaan sistem kromatik dina musik barat
Aya rakitan 10 nada, 15 nada, jeung 17 nada
Rakitan ieu diusulkeun pikeun méré gambaran transposisi atau ngageserkeun nada dasar hiji laras anu sinah bisa tumbuk jeung laras nu lian, contona laras Saléndro
Ku ayana sistem ieu, dua waditra nu disurupkeun kana dua laras nu beda bakal bisa akur
Contona, kacapi laras Saléndro bisa akur jeung rebab nu maén laras Madenda, ku sabab aya nada nu sarua, atawa disebutna "nada tumbuk"
Dua laras bisa miboga dua nada tumbuk nu disebutna dwiswara, jeung dua laras nu tumbuk tilu nada disebutna triswara
Singketna mah, ieu serat angka nu mindeng dipake, jeung cara macana: Nada-nada seselan aya dina laras pélog/degung jeung sorog/madenda
Aya deui lambang nada pikeun nuduhkeun nada poko, dicokot tina istilah buhun (heubeul): Lian ti lambang nada, aya tanda titik (
), tanda enol (0), garis nada, garis matra, tanda rajék ("ulang"), ornamén, jeung tanda ligatura
Embé nyaéta salah sahiji sato "memamah biak" anu ukuranana sedeng
Embé anu sok dijadikeun ingon-ingon ("Capra aegagrus hircus") nyaéta "subspesies" tina embé liar anu sumebar di Asia Barat Daya (wewengkon “"Bulan sabit yang subur"” jeung Turki) sarta Éropa
Embé liar anu jalu atawa bikang mibanda tanduk sapasang, tapi tanduk dina embé jalu leuwih badag
Umumna, embé miboga janggot, tarangna cembung, buntut rada nyungcung, sarta lolobana miboga bulu anu lempeng tur kasar
Panjang awak embé liar, nyaéta 1,3 méter nepi ka 1,4 méter, sedengkeun buntutna 12 séntiméter nepi ka 15 séntiméter
Beurat embe bikang rata-rata 50 kilo nepi ka 55 kilo, sedengkeun anu jalu bisa nepi ka 120 kilo
Embé liar sumebar ti Spanyol ka arah wétan nepi ka India, sarta ti India ka kalér nepi ka Mongolia sarta Siberia
Habitat anu dipikaresep nyaéta wewengkon pagunungan anu aya batuan
Embé geus dibudidayakeun ku manusa kira-kira 8000 nepi ka 9000 taun katukang
Di alam aslina, embé hirup jujumplukan, limaan nepi ka duapuluhan dina sajumplukna
Nalika néang kadaharan, jumplukan embé dipingpin ku embé bikang anu pangkolotna, sedengkeun embé-embé jalu ngajaga kaamanan jumplukanana
Kadaharan utamana nyaéta jukut sarta dangdaunan
Dina sataun, embé bisa boga anak nepi ka dua kali
Dumasar kana mangpaatna, embé aya tilu rupa nyaéta embé pedaging atawa embé anu diarah dagingna, embé perah atawa embé nu diarah susuna, jeung embé dwiguna nyaéta embé anu diarah boh daging jeung susuna, atawa daging jeung buluna
Dumasar kana asalna, aya tilu rupa embé, nyaéta embé lokal, embé Ras jeung embé bestar
Embé lokal atawa embé anu aya di Indonesia nyaéta embé kacangan atawa embé Jawa, embé gembrong atawa embé Bali, jeung embé mrica ti Sulawesi
Sedengkeun embé Ras atawa embé ti luar nagri nyaéta embé étawa ti India, embé saanen jeung embé toggenberg ti Swiss, embé anglo-nubian ti Afrika, embé alpino ti Pagunungan Alpen Swiss, embé beetal ti Pakistan
Embé bestar nyaéta embé hasil ngawinkeun tina embé lokal jeung embé Ras
Opera nyaéta salah sahiji wangun seni pintoan panggung, ti mimiti pintonan dramatis nepika pagelaran musik
Opera téh drama nu ngandung musik jeung nyanyian Dina magelarkeun sandiwara, opera maké élémén anu has téater kayaning artistik panggung, raksukan, jeung akting tapi kekecapan atawa rumpaka dina opera mah leuwih diyanyikeun daripada dicaturkeun
Nu nyanyi téh sok bari dipiring ku énsambel musik ti mimiti orkestra leutik nepiha orkéstra simfoni pinuh
Opera tradisional kabagi dua modél nyanyian, nyaéta; "résitatif", "déklamasi" jeung nyanyian anu nuju kana bagian tunggal anu dinyanyikeun
Bagian pondok anu dinyanyikeun ogé dipasrahleun minangka "ariosos"
Unggal nyanyian dina opera sok dipirig ku musik
Nu nyanyi jeung peran maranéhna nalika minton disusun nuutkeun golongan dumasar gedé-leutikna sora maranéhna
Mun nu nyanyina lalaki digolongkeun minangka sora bas nu ngawengku sora "bas", "bariton" jeung "alto"
Ana pon mun nu nyanyina wanoja, sorana dibagi kana "contralto", "mezzo-sopran", jeung sora "sopran"
Masing-masing tina ieu klasifikasi téh boga sub bagian deui atawa "fach" kayaning liris panyanyi "sopran, coloratura, spinto" jeung "dramatis sopran" anu nyambungkeun sora panyanyi jeung pancén anu luyu pikeun warna nada sora jeung kualitasna
Opera téh kaideuan tina réa kasenian séjénna
Can aya katerangan anu jelas naha ieu opera téh mangrupa wangun musik pangluhungna atawa lain nu mangrupa subjék padungdengan ti mimiti abad ka-17
Seni visual kayaning ngalukis, dilaksanakeun pikeun ngajadikeun tongtonan visual di panggung, anu dianggap minangka bagian anu penting dina pintonan panggung
Nari ogé mindeng dianggap minangka bagian tina pintonan opera
Alatan kitu, opera anu kawentar karya Richard Wagner anu nuju kana gaya minangka "Gesamtkunstwerk", atawa karya seni adumanis
Ngawuluku asal kecapna tina wuluku anu hartina parabot paranti nyambut sawah, sedengkeun ngawuluku ngagunakeun wuluku
Pakakas nu dipaké
Pasangan nyaéta parabot paranti ngahijikeun munding anu rék digawékeun, dijieun tina kai, dipasangan dina punduk munding
Babagian pasangan: Singkal nyaéta parabot paranti nyungkalkeun taneuh (paranti ngawuluku)
Babagian singkal: Garu nyaéta pakakas paranti ngalembutkeun taneuh beunang macul atawa beunang ngawuluku
Diuk nyaéta birit sina cicing dina batu, taneuh, bangku, dadampar
Lemesna calik atawa linggih
Jalan Braga (aksara Sunda: ᮏᮜᮔ᮪ ᮘᮢᮌ, di tanda jalan ditulis ᮏ᮪ᮜ᮪ ᮘᮢᮌ) salah sahiji ngaran jalan nu kasohor di Kota Bandung
Taun 1900-an, Jalan Braga masih mangrupa jalan taneuh kalawan tatangkalan di sisi-sisina sarta imah-imah nu diwangun dina gaya Hindia Timur
Kirang leuwih taun 1920-an, jalan Braga mekar tur robah jadi komplék toko Eropa nu kawentar di Hindia Walanda
Di éta daérah aya hotel, réstoran, jeung toko-toko lianna nu nyadiakeun rupa-rupa kabutuhan masarakatna
Ti mimiti masarakat Indo-Walanda jeung Walanda nu miboga toko ninggalkeun Braga dina taun 1957, ieu daérah kawilang tiiseun pisan
Tug nepi ka kiwari, kamekaran kota Bandung ngabalukarkeun raména daérah-daérah di Bandung jadi kabagi-bagi
Lobana komplék toko-toko anyar nyababkeun Braga kapopohokeun ku masarakatna, nepi ka taun 2005 mah, 45 persén nu boga usaha di daérah Braga bangkrut
Numutkeun ahli sastra Sunda, Braga asalna tina Baraga, ngaran hiji walungan
Nepi ka aya istilah "ngabaraga" nu hartina leumpang sapanjang walungan
Luyu jeung kamekaran jalan Braga (nu deukeut jeung walungan Cikapundung), tuluy istilah ngabaraga ieu kasohor ka sakumna Hindia Walanda sarta dijadikeun hiji acara lawungan urang Walanda
Istilah ngabaraga robah jadi ngabar raga nu hartina némbongkeun awak
Gedong Titinggal Sajarah
Aya hiji blok di Jalan Braga anu ngaranna Blok Het Snoephuis
Di ujung kalér, aya pabrik Ta Sin Trunk "Factory" anu ngajieun jeung ngajual barang-barang anu dijieunna tina kulit biasa sapertos kantong, sapatu, koper, dompét, jeung suvenir-suvenir sajabana anu dijieunna tina kulit buaya
Teras di belah sisi, aya toko perlengkapan sapeda anu ngaranna Toko H.J
Aya deui Toko Cramer anu ngajual aneka maénan modél Eropa jeung Toko Het Lampenhuis anu ngajual sagala rupi lampu hias, nu modélna antik jeung nu modelna modern
Di peuntas blok Snoephuis, aya toko papakéan husus keur awéwé kelas luhur anu ngaranna Gerzon Modemagazijnen anu ngajual papakéan lengkep jeung aksesorisna sapertos sapatu kulit, sarung tangan, sarta barang-barang keur pésta
Istri Gubernur Jenderal sok meuli pakéan jeung aksesoris di toko éta
Wangunan di belah sisi Gerzon Modemagazijnen nyaéta Apotek Bavosta anu ngajual lain ubar-ubaran jeung alat kaséhatan waé, tapi oge kaperluan keur binatang piaraan
Di belah kalér apotek éta, aya toko husus Stocker Horlogerie anu ngajual jam tangan ti Swiss
Salian ti éta, aya deui Toko Populair anu kasohor disebat toko kelontong jeung toko éléktronik
Nepi ka ayeuna, wangunan-wangunan éta ngan ukur titinggal sajarah
Di belah utara Toko Populair, aya wangunan badag nyaéta Toko Hellerman anu nyayogikeun senjata api, karéta kuda, sapeda jeung perlengkapanana
Wangunan anu diwangun ti taun 1894-1896 rubuh dina sasih Oktober tahun 2010
Aya toko bunga Bloemenhandel Abundantia anu jadi langganan Gubernur Jenderal Hindia Belanda
Dina sasih Desember taun 1930, dina waktos éta keur aya pésta taun anyar, toko ieu kabakaran
Ayeuna toko ieu ngan ukur sajarah
Aya deui Gedong Gas anu kasohor disebat Gas Mij dina zaman Walanda, tos teu kaurus nepi ka ayeuna
Gedong anu robah ngaran
Musieum Konperensi Asia Afrika baheula ngaranna gedung Sociëteit Concordia
Dina belah sisi Sociëteit Concordia aya wangunan Bioskop Majestic anu baheula pisan ngaranna Concordia Bioscoop teras ganti ngaran jantén Majestic Theater
Dina seberang dua wangunan éta, aya gedong DENIS anu ayeuna jantén kantor Bank BJB
Dina belah sisi gedong DENIS, aya Apotek Kimia Farma anu baheula nyaéta gedong Rathkamp
Dina Jalan Braga, aya sababaraha toko makanan jeung restoran sapertos Bangunan Baltik anu ngajual sagala rupi es krim khas Walanda, ayeuna wangunan éta tos jantén Toko Kue Canary
Teras aya deui toko kue anu nyayogikeun sagala rupi roti khas Walanda anu baheula ngaranna Het Snoephuis, ayeuna robah ngaran jantén toko kue Sumber Hidangan
Salian ti éta, aya restoran anu nyayogikeun sagala rupi kadaharan khas Walanda anu kasohor pisan nyaéta Maison Bogerijen anu ayeunna robah ngaran restoran Braga Permai
Aya toko anu didirikeun ku C.M
Luyks dina taun 1898 anu ngaranna N.V. Luyks anu kasohor disebat toko optik, Dina taun 1960-an, toko ieu jantén toko optik A. Kasoem
Di belah sisi toko optik éta, aya ogé toko optik J.E
Baher jeung Toko A.S. Roth &amp; Co. anu ngajual sagala rupi kaperluan imah
Aya deui toko Keller’s Kleiding Modemagazijn, nyaeta toko mode jeung jasa ngaput
Dina taun 1959, toko Keller’s robah nama jeung kapamilikan janten Djawa Modes Store
Salian ti Toko Keller’s, aya deui toko mode anu ngaranna Aug. Savelkoul anu bagian gedong di belah kidulna ditempatkeun ayeuna ku Galeri Braga
Braga City Walk anu ayeuna téh baheulana nyaéta ruang pajang mobil anu ngaranna Fuchs en Rens
Dina simpang jalan Braga jeung Suniaraja, aya Bangunan Centre Point anu baheulana nyaéta toko piano Naesens Pianohandel nu pangageungna di Bandung
Di belah kalér toko piano, aya toko barber nu dipiboga ku urang Walanda, teras ka belah kalér deui, aya Toko Buku Van Dorp anu ayeuna digunakeun pikeun ruang pameran Landmark Convention Centre
Dina tungtung Jalan Braga anu nyanghareup ka Jalan Perintis Kemerdekaan, aya bangunan De Javasche Bank
Dina tahun 1953, pamaréntah ngambil alih, teras ngarannya dirobah jantén Bank Indonesia cabang Bandung
Gedung nu robah ngaran jeung ayeuna titinggal sajarah
Dina Jalan Braga aya sababaraha toko mode anu ngaranna Au Bon Marche jeung Onderling Belang
Gedong Au Bon Marche téh baheulana pisan nyaéta toko mode ogé anu ngaranna Aug. Hagelsteens Kleedingmagazijn nu aya di belas sisi Majestic Theater
Au Bon Marche ayeuna ngan saukur sajarah
Salian ti Au Bon Marche, aya deui toko mode nyaéta Onderling Belang anu ganti ngaran Toko Sarinah
Ayeuna ogé, Toko Sarinah geus tutup
Gedong nu teu robah ngaran
Dina belah sisi Toko Hellerman, aya toko perhiasan De Concurrent anu masih kokoh keneh nepi ka ayeuna
Musieum Konferensi Asia Afrika nyaéta salah sahiji musieum nu aya di kota Bandung perenahna Jl
Asia Afrika No.65
Ieu musieum mangrupa memorabilia Konferensi Asia Afrika
Ieu musieum aya patalina jeung Gedung Merdeka
Sabenerna mah sacara gembleng Gedung Merdeka téh miboga dua wangunan utama, nu hiji disebut Gedung Merdeka minangka tempat sidang utama sedengkeun nu hiji deui nu aya di gigireun Gedung Merdeka nyaéta Musieum Konferensi Asia Afrika minangka tempat memorabilia Konferensi Asia Afrika
Papapasingan Rohangan MusieumKasang tukang diwangunna Musieum Konferensi Asia Afrika nyaéta ayana hiji kahayang ti para pamingpin bangsa di Asia jeung Afrika yén maranéhna hayang apal ngeunaan Gedung Merdeka jeung Kota Bandung tempat KAA lumangsung
Tina éta kahayang Menteri Luar Negeri Republik Indonesia, Prof. Dr. Mochtar Kusumaatmadja, S.H., LL.M meunang ide pikeun ngawangun hiji musieum
Éta ide ditepikeun dina forum rapat "Panitia Peringatan 25 tahun Konferensi Asia Afrika" (1980) nu diluuhan ku Direktur Jenderal Kebudayaan Prof. Dr. Haryati Soebadio salaku wawakil ti Departemen Pendidikan dan Kebudayaan
Ide diwangunna Musieum Konferensi Asia Afrika dilaksanakeun ku Joop Ave salaku "Ketua Harian Panitia Peringatan 25 Tahun Konferensi Asia Afrika" jeung Direktur Jenderal Protokol dan Konsuler Departemen Luar Negeri gawé bareng jeung Departemen Penerangan, Departemen Pendidikan dan Kebudayaan, Pemerintah Daerah Tingkat I Propinsi Jawa Barat, sarta Universitas Padjadjaran
Rarancang jeung téhnis ngawangunna mah dipigawé ku PT Decenta, Bandung
Musieum Konferensi Asia Afrika diresmikeun ku Presiden RI Soeharto tanggal 24 April 1980 nalika miéling 25 taun-na Konferensi Asia Afrika
Gagagasan Menteri Luar Negeri
Salaku Menteri Luar Negeri RI periode 1978-1988, Prof. Dr. Mochtar Kusumaatmadja, S.H., LL.M
mindeng ngayakeun rapat jeung dialog jeung pamingpin nagara jeung bangsa di Asia jeung Afrika
Dina sababaraha kasempetan, manéhna sering narima pertanyaan ngeunaan Gedong Merdéka jeung Kota Bandung, tempat diayakeun Konférénsi Asia Afrika
Dina sababaraha kasempetan, obrolan sering dipungkas ku pernyataan kahayang pamingpin pikeun nganjang ka Kota Bandung jeung Gedong Merdéka
Diilhami ku kahayang pikeun ngaabadikeun Konférénsi Asia Afrika 1955, anu mangrupa tonggak kejayaan kawijakan luar nagri Indonésia sarta miboga pangaruh anu gedé di dunya, hususna di wewengkon Asia Afrika jeung Nagara Non Blok, sarta didorong ku kahayang
ti sajumlah pamingpin Asia Afrika nganjang ka Kota Bandung, Prof. Dr. Mochtar Kusumaatmadja, S.H., LL.M
ngusulkeun ngadegna Musieum Konférénsi Asia Afrika di Gedong Merdéka, Bandung
Pamanggih ieu mimiti diungkabkeun dina rapat Panitia Pangéling-ngéling 25 Taun Konferensi Asia Afrika, anu diiluan ku rupa-rupa pihak, diantarana Dirjen Kabudayaan Prof. Dr. Haryati Soebadio salaku wawakil ti Kementrian Pendidikan dan Kebudayaan
Pamanggih ieu meunang pangrojong anu positip, hususna ti Présidén RI, Soeharto
Saprak harita, salah sahiji fokus kagiatan Panitia Pangéling-ngéling ka-25 Konférénsi Asia Afrika nyaéta ngawujudkeun gagasan ieu
Musieum Konferensi Asia Afrika miboga ruang paméran tetap nu némbongkeun sajumlahing koléksi barang-barang tilu diménsi, foto-foto dokumenter kajadian Pertemuan Tugu, Konferensi Kolombo, Konferensi Bogor, jeung Konferensi Asia Afrika taun 1955
Salian ti éta aya ogé foto-foto ngeunaan kasang tukang ayana Konferensi Asia Afrika, balukar ayana Konferensi Bogor, dan Konferensi Asia Afrika pikeun dunya internasional, propil nagara-nagara pamilon Konferensi Bogor, jeung Konferensi Asia Afrika nu dijieun dina multimedia
Dina raraga mapag Delegasi Konferensi Tingkat Tinggi X Gerakan Nonblok taun 1992 réhna Indonésia kapilih jadi tempat éta konferensi sarta jadi Ketua Gerakan Nonblok, Indonésia nyieun diorama nu ngagambarkeun kaayaan nalika bubuka Konferensi Asia Afrika taun 1955
Dina raraga Konferensi Tingkat Tinggi Asia Afrika 2005 jeung Miéling 50 Taun Konferensi Asia Afrika 1955 tanggal 22 April – 24 April 2005, tata paméran muséum Konferensi Asia Afrika direnovasi alatan aya ide ti Menteri Luar Negeri Republik Indonesia Dr. N. Hassan Wirajuda
Téhnis rarancang jeung wangunanana dipigawé ku Vico Design jeung Wika Realty
Dokumen sarta koleksi anu diteundeun di Musieum Konferensi Asia Afrika nyaéta: Artépak Konferensi Asia-Afrika: musieum ieu neundeun dokumen asli, poto-poto,sarta artépak anu nyambung kalawan Konferensi Asia-Afrika taun 1955
Bahan arsip: musieum ieu oge ngabogaan koléksi dokumén sajarah sarta bahan arsip anu patali jeung lalampahan sajarah nagara-nagara Asia sarta Afrika
Baju sarta aksésori: koleksi musieum ieu ogé ngawengku baju, aksesoris, sarta atribut anu dipaké ku para délegasi sarta pamingpin nagara basa Konferénsi Asia-Afrika
Buku, majalah, sarta publikasi: koleksi musieum ogé ngawengku buku, majalah, sarta bewara patali jeung Konferensi Asia-Afrika
Koléksi-koléksi ieu ngabantuan pengunjung atawa panaliti nu datang nyurtian mending ngeunaan sajarah sarta hartina Konferénsi Asia-Afrika dina boga peran pangaweruh nagara-nagara Asia jeung Afrika dina kontéks global
Taun 1985 Abdullah Kamil (Kepala Perwakilan Kedutaan Besar Républik Indonésia di London) miboga ide pikeun ngawangun hiji pabukon di ieu musieum
Ieu pabukon miboga sajumlahing buku ngeunaan sajarah, sosial, politik, jeung budaya nagara-nagara di Asia Afrika sarta dokumén-dokumén lianna kayaning; dokumen-dokumen ngeunaan Konferensi Asia Afrika jeung konferensi-konferensi tuluyanana; sarta majalah jeung koran
Ieu pabukon geus kungsi digawé babarengan kalawan Yayasan Mata Hati Indonesia, Rotary, Abiyoso Braille Publishing House, pabukon ogé nyadiakeun Braille Corner basa taun 2009
Perkawis ieu pihak pengelola boga tujuan ngarojong musieum dina ngaladénan kaperluan disabilitas
Dina taun 2011 Kompas Muda Pasundan Bandung nyumbang koleksi buku rumaja ka ieu pabukon
Diwangun taun 1985 ku ayana ide ti Abdullah Kamil
Rohangan ieu jadi sarana pikeun muter film-film dokumenter ngeunaan kondisi dunya nepi ka taun 1950-an, Konferensi Asia Afrika jeung konferensi-konferensi lianna, sarta film-film ngeunaan kondisi sosial, politik, jeung budaya ti nagara-nagara di Asia jeung Afrika
Asia Afrika No
65 Bandung - 40111Jawa Barat, IndonésiaKoordinat GPS :Buka: Senén-Jumaah (08.00-15.00) Tujuan diwanguna musieum
Penyajian Warisan sareng Informasi Konférénsi Asia-Afrika Kumpulan jeung Ngolah Bahan Bacaan Panalungtikan Masalah Asia, Afrika sareng Nagara Berkembang Ngarojong Pangwangunan Kabudayaan Nasional Ningkatkeun Pamahaman jeung Kerja Sama Antara Bangsa Ku léngkah-léngkah ieu, Musieum Konferensi Asia Afrika di Gedung Merdeka, Bandung, bisa jadi puseur pangaweruh jeung pamahaman penting ngeunaan sajarah jeung peran penting bangsa Asia Afrika dina pulitik jeung kahirupan dunya
Kanker nyaéta numuwuhna sel nu terus tumbuh di jero awak anu henteu nuturkeun pola pertumbuhan anu normal
Sél-sél nu nyieun kanker téh nyebar ka sakumna awak ka bagian-bagian anu meureun jauh ti tempat di mana kanker aya
Kajaba lamun kanker éta diangkat atawa diancurkeun, kanker bisa ngabalukarkeun pati ka penderitana
Sél-sél di jero awak sok tumuwuh
Dina unggal sél-sél éta ngaleutikan sarta ngaleungit, tempat sél éta digantikeun ku sél-sél anyar kalayan jenis nu persis sarua
Tapi sél-sél kanker katingal béda di antara sél-sél awak anu normal